劉弘道 (明朝)

劉弘道，字志甫，號筆山，太醫院醫籍，南直隸蘇州府吳縣人，明朝政治人物。

生平
萬曆元年（1573年）劉弘道由吳縣學附學生中式癸酉科應天府鄉試第一百名舉人，萬曆二年（1574年）聯捷甲戌科第三甲第八十三名進士《萬曆二年甲戌科進士登科錄》：治《易經》，年三十二歲中式萬曆二年甲戌科第三甲第八十三名進士。十一月十八日生，行一，曾祖劉會；祖劉炳；父劉承宗；母何氏。具慶下，妻伍氏，弟弘度；弘德；弘義；弘毅。由吳縣學附學生中式應天府鄉試第一百名舉人，會試中式第一百六十三名。。授任福建惠安縣知縣。四年和七年任鄉試對讀官。八年六月擢授工科給事中，疏请裁三服官，增置行水使者，東南赖其便。十年六月出为山東按察司佥事，十一月調補湖廣佥事，十一年丁父憂歸。起補山東佥事，十六年十月遷江西右參議，罹母艱，服闋，二十年四月復除福建左參議，八月陞湖廣副使，理驛傳，禁冗裁冒，歲省千餘金備賑。會楚藩事發，詔遣大臣偕中貴臨勘，供億騷然，悉心調劑，民賴不擾。署司篆，平反冤辟多人。二十五年五月遷浙江督糧參政，釐剔運弊，完漕獨爲天下先。二十九年四月晉雲南按察使，一入境卽以賀行，遂投劾致政。歸唯杜門讀書，不赴高會，花前月下，觴咏自適，于榮利泊如也。父遺田悉推予弟，貧戚周其衣食，助其婚喪，官久終不持一錢，家徒壁立。性更謙挹，不臧否人物，遇田夫牧豎，必與均禮。知惠安時，有丞觸上官，誣賊繫獄，白脱之。同安鄉紳爵侍郎以鄉居恣横，奉旨勘問，弘道執法不阿。爲給事，疏論尚書某不顧政府私人。在湖省，同官李某素賢，與巡撫不相協，屬弘道拾其短，力爲申辯，巡撫遷怒，巳居要津，每陞轉必陰抑之，弘道無悔焉。年七十五卒。

家族
明初有名劉溥者官太醫令，定居長洲縣，数代为医。曾祖劉會，號夢橘。祖劉炳，父劉承宗（1519年-1583年），字继仁，號培橘，敕封文林郎福建泉州府惠安县知县加按察司佥事服色；母何氏，封孺人。

註釋
孙继皋《敕封文林郎福建泉州府惠安县知县加按察司佥事服色培橘刘公暨配何孺人合葬墓志铭》

Category:吳縣人
Category:醫籍進士
Category:明朝惠安縣知縣
Category:明朝工科給事中
Category:明朝湖廣按察司佥事
Category:明朝山東按察司佥事
Category:明朝江西布政使司參議
Category:明朝湖廣按察司副使
Category:明朝浙江布政使司参政
Category:明朝雲南按察使